Ride the Lightning
Ride the Lightning drugi je studijski album američkog thrash metal benda Metallice. Nezavisna diskografska kuća Megaforce Recprds objavila ga je 27. jula 1984. godine. Album je snimljen u samo tri sedmice s producentom Flemmingom Rasmussenom u Kopenhagenu u Danskoj. Naslovna slika albuma predstavlja električnu stolicu iza koje se nalazi oluja praćena mističnim munjama i crnom maglom. Iako je album sam po sebi još uvijek sadržavao stilove thrash metala, album je bio veoma zreo kako lirički tako i muzički. To je tako bilo zato što je basista Cliff Burton svojim muzičkim znanjem "nadogradio" zvuk Metallice. Također, prvi je album Metallice na kojem su prisutne akustične gitare i power balada "Fade to Black".